Diari Oficial de la Generalitat Valenciana


Sumari del DOGV 9480, del 29-11-2022 (2022/11066)

RESOLUCIÓ de 22 de novembre de 2022, de la Direcció General d'Interior, per la qual es publica la llista definitiva de persones admeses i excloses per a la prova avaluadora del personal del Servei Específic d'Admissió que s'ha d'efectuar el mes desembre de 2022.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9480

Data del DOGV
:   29-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11554


Data del document
:   22-11-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 22 de novembre de 2022, de la Direcció General d'Interior, per la qual es publica la llista definitiva de persones admeses i excloses per a la prova avaluadora del personal del Servei Específic d'Admissió que s'ha d'efectuar el mes desembre de 2022.  
 [2022/11986]  
Dins del marc de la normativa de desplegament de la Llei 14/2010, de 3 de desembre, d'espectacles públics, activitats recreatives i establiments públics, la Resolució de 8 de setembre de 2022 (DOGV 9427, 14 de setembre) va aprovar les bases generals i la convocatòria de la prova avaluadora per a l'acreditació del personal del Servei Específic d'Admissió, que s'havia de celebrar l'últim trimestre de 2022.  
En virtut del procediment establit, la Resolució de 28 d'octubre de 2022, de la Direcció General d'Interior (DOGV 9463, 4 de novembre) va publicar la llista provisional de persones admeses i excloses per a aquesta prova avaluadora. Així mateix, s'obria un termini de deu dies hàbils perquè els aspirants procediren a l'esmena de la documentació no aportada o aportada amb deficiències.  
En aquest marc, l'apartat 5, paràgraf 3, de la Resolució de 8 de setembre preveu que, en el termini de deu dies hàbils a comptar de la finalització del termini d'esmena, la Direcció General d'Interior procedirà a publicar en el Diari Oficial de la Generalitat Valenciana i en els taulers d'anuncis del departament en les tres províncies la llista definitiva de persones admeses i excloses de la convocatòria. En aquesta publicació s'indicarà l'hora i el lloc en què se celebrarà la prova avaluadora.  
  
En conseqüència, la present resolució, una vegada transcorreguts els terminis establits per a l'esmena de la documentació per part dels aspirants, té com a finalitat continuar el procediment iniciat seguint la tramitació establida en la Resolució de 8 de setembre.  
  
Per tot això, i d'acord amb l'article 5 abans esmentat, en relació amb l'article 13 del Decret 172/2020, de 30 d'octubre, i l'article 8 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Publicar, a proposta de la comissió avaluadora a la qual es refereix l'article 6 de la Resolució de 8 de setembre de 2022, la llista definitiva de persones admeses (annex I d'aquesta resolució) i la llista provisional de persones excloses (annex II) per a la prova avaluadora per a l'acreditació del personal del Servei Específic d'Admissió que se celebrarà el desembre de 2022.  
  
Segon  
La realització de la prova avaluadora serà a les 09.30 hores del dia 14 de desembre de 2022.  
  
Tercer  
Els llocs de realització de les proves avaluadores del personal del Servei Específic d'Admissió seran:  
Província d'Alacant: Cdt, Centre de Turisme Alacant. Adreça: carrer Muntanya Tossal, s/n, d'Alacant.  
Província de Castelló: dependències de la Direcció Territorial de la Conselleria de Justícia, Interior i Administració Pública a Castelló. Adreça: carrer Major, núm. 78, de Castelló de la Plana (Casa dels Caragols).  
Província de València: dependències de l'Escola Valenciana d'Estudis de la Salut (EVES). Adreça: carrer Juan de Garay, núm. 21, de València.  
  
Quart  
Els aspirants que hagen sigut exclosos podran, en el termini establit en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, interposar recurs d'alçada davant del secretari autonòmic de Seguretat i Emergències, tal com estableix l'article 5.3 de la Resolució de 8 de setembre de 2022.  
  
Cinqué  
Les llistes definitives que consten en els annexos d'aquesta resolució incorporen els aspirants que, sense haver sigut inclosos en la llista provisional publicada, van acreditar amb posterioritat a aquesta publicació que havien presentat en el termini establit la documentació exigida per a l'esmena requerida i que, en conseqüència, tenien dret a realitzar les proves avaluadores previstes.  
  
València, 22 de novembre de 2022.- El director general d'Interior: Salvador Almenar Antón.